钦定古今图书集成/明伦汇编/闺媛典/第062卷 > 杭氏女
## 钦定古今图书集成/明伦汇编/闺媛典/第062卷 > 杭氏女

按《武进县志》：“杭氏女，宜兴贡生。校女幼许字武进太学生杨墉子𫟹。𫟹家日替，校图改盟，墉讼之监司，判
女归杨。未及娶而墉竟惫于讼，郁郁成疾死。女闻潜
衣缟，素绝滋味，若居丧然。父母兄嫂厌薄之，女不自
安，往依外大母家，寝处小楼，旦夕焚香奉佛，如是者
五载。校终欲改聘，女度不免，私制衣履结束，自缢死。”
𫟹亦终身不娶。宜兴诸生列其状，将白于学使者，或
以有妨校功名沮之。后数十年，武进兵部尚书陆完
学为具疏请旌于朝。